2. melléklet


Budapest Főváros Önkormányzat Közgyűlésének
…./2012. (…) önkormányzati rendelete
a települési szilárdhulladék-gazdálkodással összefüggő önkormányzati feladatokról, különösen a települési szilárdhulladékkal kapcsolatos hulladékkezelési közszolgáltatásról szóló
61/2002. (X. 18.) Főv. Kgy. rendelet módosításáról

Budapest Főváros Közgyűlése a hulladékgazdálkodásról szóló 2000. évi XLIII. törvény 23. § f) pontjában kapott felhatalmazás alapján és a helyi önkormányzatokról szóló 1990. év LXV. törvény 63/A. § e) pontjában meghatározott feladatkörében eljárva a következőket rendeli el:

1. §
A települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X.18.) Főv. Kgy. rendelet 4. számú mellékletének helyébe e rendelet melléklete lép.

2. §
E rendelet a kihirdetését követő napon lép hatályba és a hatályba lépését követő napon hatályát veszti.



	            Sárádi Kálmánné dr. 	Tarlós István

főjegyző	  főpolgármester
		                






Melléklet a…/2012. (…...) önkormányzati rendelethez
A 61/2002. (X.18.) Főv. Kgy. rendelet 4. számú melléklete

„A települési szilárdhulladékkal kapcsolatos közszolgáltatás díja 
(hulladékkezelési díj) 
a …/2012. (…) Főv. Kgy. rendelet hatályba lépését követő egy éves díjfizetési időszakra

I.	A kötelező közszolgáltatással ellátott területen a közszolgáltatás igénybevételének díját az ingatlanra rendelkezésre bocsátott gyűjtőtartályok számának, a tartályok űrméretétől függő egyszeri ürítési díjának és az ürítések számának szorzataként kell megállapítani.

II.	Egyszeri ürítési díjak:
1)	Rendszeres gyűjtésre/ürítésre rendelkezésre bocsátott tartály esetén:
	1 db 110 literes tartály esetén	595 Ft + ÁFA
	1 db 120 literes tartály esetén	650 Ft + ÁFA
	1 db 240 literes tartály esetén	1.300 Ft + ÁFA
	1 db 360 literes tartály esetén	1.950 Ft + ÁFA
	1 db 770 literes tartály esetén	4.165 Ft + ÁFA
	1 db 1100 literes tartály esetén	5.950 Ft + ÁFA

2)	Nyitott konténerek esetén:
	1 laza m3 települési szilárd hulladék kezelés díja	5.409 Ft + ÁFA

3) Tömörítő konténerek esetén: 
	1 tömör m3 települési szilárd hulladék ürítési díja	32.454 Ft + ÁFA

4) Előtömörített települési szilárd hulladék esetén:
	1 db 110 literes tartály esetén	893 Ft + ÁFA
	1 db 120 literes tartály esetén	975 Ft + ÁFA
	1 db 240 literes tartály esetén	1.950 Ft + ÁFA
	1 db 360 literes tartály esetén	2.925 Ft + ÁFA
	1 db 770 literes tartály esetén	6.351 Ft + ÁFA
	1 db 1100 literes tartály esetén	8.930 Ft + ÁFA „


INDOKOLÁS

Általános indokolás
A hulladékkezelési díj mértékét a hulladék gyűjtésének, hasznosításának valamint ártalmatlanításának nagy tőke- és költségigénye miatt a folyamatosan növekvő költségekhez és az elvégzendő feladatokhoz szükséges igazítani. A főváros hulladékgazdálkodási rendszerének zavartalan működése, valamint a fenntartási és további fejlesztési forrásigények, köztük a házhoz menő szelektív hulladékgyűjtési rendszer kiépítésének biztosítása érdekében, valamint a hulladékgazdálkodásról szóló 2000. évi XLIII. törvény
57. §-ának rendelkezése alapján szükséges a települési szilárd hulladékkezelési közszolgáltatás díjának módosítása.
A települési szilárd hulladék rendszeres gyűjtésére rendelkezésre bocsátott tartályok egyszeri ürítési díját az eddig felmerült és várhatóan felmerülő költségek, valamint a lakosság teherbíró képességének figyelembe vételével kerültek megállapításra.

Részletes indokolás

Az 1. §-hoz
A hulladékkezelés díját határozza meg.

A 2. §-hoz
A rendelet hatályba lépéséről és a deregulációról rendelkezik.

